Kristjan Priks

Kristjan Priks (sündinud 22. juunil 1977) on eesti muusik, helilooja, löökpillimängija ja pedagoog. 

Ta on tegutsenud mitmes folk- ja fusion-ansamblis ning loonud helikujundusi teatrilavastustele. Muusikapedagoogina on ta õpetanud kitarri ja löökpille.

 Haridus 
Kristjan Priks on lõpetanud Viljandi Kultuurikolledži levimuusika (2000) ning Tartu Ülikooli Viljandi kultuuriakadeemia rahvamuusika (2006) erialal. Ta on kirjutanud diplomitöö "Kitarrimäng pärimusmuusikas Norra näidete põhjal" (2006)https://ester.ester.ee/search~S58*est/X?searchtype=X&searcharg=kitarrim%C3%A4ng+p%C3%A4rimusmuusikas+norra+n%C3%A4idete+p%C3%B5hjal&searchscope=1&SORT=DZ&extended=0&SUBMIT=OTSI ning magistritöö "Pärimusmuusika löökpillide õpetamise võimalused Stockholmi Kuningliku Muusikakolledži näitel" (2012)https://dspace.ut.ee/items/36e3a173-c640-40bd-bf96-a5ba61fca041.

 Muusika 
Priks on olnud ansambli Vägilased asutaja ja selle kunstiline juht aastatel 2000–2005. Samuti on ta loonud ansambli Zetod ja olnud selle esimene juhendaja.https://eeter.err.ee/1608956200/20-sunnipaeva-tahistav-band-zetod-kardeti-et-hakkame-traditsioone-lortsimahttps://eeter.err.ee/1609209614/jalmar-vabarna-muusikakoolis-oppisin-nooti-mitte-muusikat. Ta on kuulunud ansamblitesse Virrehttps://www.digar.ee/arhiiv/et/raamatud/81441, Wirbel, Klapphttps://eeter.err.ee/278623/terevisioonis-esines-setu-folkansambel-klapp ja Riffarricahttps://riffarrica.ee/meist/https://www.ester.ee/record=b5208203*est ning alates 2010. aastast tegutseb trummarina ansamblis Dagö.

Tema osalusel on loodud mitu muusikakollektiivi ja kontserdiprojekti, mis seovad pärimusmuusikat, pop-jazz'i ja kaasaegset helikeelt.

 Teatritöö 
Ta on loonud helikujundusi ja originaalmuusikat mitmele teatrilavastusele Vanemuises, Endlas, Ugalas, Rakvere Teatris ja Taarka Pärimusteatris. Tema töö lavastusega "Peko" pälvis 2012. a. Eesti teatriauhinna.

 Õpetajatöö 
Kristjan Priks on olnud õpetaja Värska Muusikakoolis ja Tartu Ülikooli Viljandi kultuuriakadeemiashttps://dspace.ut.ee/bitstreams/2e87fa64-8220-4005-9b1c-93e637dd9767/download.

 Muu tegevus 
2017. aastal oli ta XII noorte tantsupeo muusikajuht.https://eeter.err.ee/853982

 Avaldatud materjalid 
Priks on avaldanud artikleid ja kitarriõpetusi ajakirjas Kitarr, sealhulgas sarjas "Folk & Kitarr"https://www.kitarr.ee/folk-3/. Tema loomingut saab kuulata ka tema SoundCloudi lehel.

Viited

Välislingid
"Kristjan Priks. Helivõlur teatrimaailma keskel" Virumaa Teataja, 9. oktoober 2021

Kategooria:Eesti muusikud
Kategooria:Eesti heliloojad
Kategooria:Eesti löökpillimängijad
Kategooria:Tartu Ülikooli Viljandi kultuuriakadeemia vilistlased
Kategooria:Sündinud 1977